Biden spune că doar "Domnul Atotputernic" l-ar putea convinge să renunțe: "Nimeni nu e mai calificat ca mine pentru a fi președinte"
"Nimeni nu este mai calificat decât mine pentru a fi președinte sau pentru a câștiga aceste alegeri", a dat asigurări Joe Biden într-un interviu foarte așteptat pe canalul american de televiziune ABC. "Dacă Domnul Atotputernic ar coborî și ar spune Joe, retrage-te din cursă, m-aș retrage din cursă, dar nu va coborî", a mai spus președintele american.